Mary Lacy

Mary Lacy (1740 – 1801) britainiar marinela, itsas pintorea eta idazle autobiografikoa izan zen. Baliteke, bera izatea Britainia Handiko Almirantego pentsio bat jaso zuen lehen emakumea.

 Biografia 
Mary Lacy Wickhamen (Kent) jaio zen 1740an. Hamabi urte besterik ez zituela hasi zen etxeko langile lanetan. 1759an, hemeretzi urterekin, Maryk etxetik ihes egin zuen gizonez jantzita. Britaniar Itsas Armadako itsas zurgin baten laguntzaile jardun zuen, William Chandler izena hartuz. William aitaren izena zen eta Chandler amaren ezkongabe abizena.1763an, ontziola batean sartu zen, ontzigintza ikasteko asmoz, eta prestakuntza arrakastaz osatu zuen. 1770ean, berriz, itsas arotzareen ziurtagiria lortu zuen. Seguru asko, hori lortu zuen lehen emakumea izan zen. Hala ere, 1771n lana utzi behar izan zuen erreumaren ondorioz, eta britainiar Almirantetzaren pentsio bat eskatu zuen bere legezko izenarekin (Mary Lacy), eta eman egin zioten. 

1772ko urriaren 25ean, St Mary Abbots-en, Kensington-en, Mary Lacy ezkondu egin zen Josias Slade-rekin. Josias Slade ere Kent-eko ontzigilea zen, eta sei seme-alaba izan zituzten: Margaret (1772-1815), Josias (1775-1777), Mary (1777-1777), Josias (1780) eta Elizabet8). Mary Lacy 1801ean hil zen eta St Paul's-en (Deptford, Kent) lurperatu zuten 1801eko maiatzaren 3an.

1773an, Mary Lacyk The Female Shipwright izeneko memoriak argitaratu zituen, Erresuma Batuko Itsas Museo Nazionalak 2008an berrargitaratu duen lana. Mary Lacyren autobiografia The Lady Tars (2008) lanean ere argitaratuta dago, Hannah Snell eta Mary Anne Talbotekin batera. Halaber, Female Tars: Women Aboard Ship in the Age of Sail (1996) liburuaren kapituluetako batean, Suzanne Starkek Mary Lacyk XVIII. mendeko Ingalaterran izandako bizitza kontatzen du.

 Argitaratutako lanak 

 The Female Shipwright (1773).

 Erreferentziak 

 Kanpo estekak 

Kategoria:Britainiarrak
Kategoria:Autobiografoak
Kategoria:Marinelak
Kategoria:Emakume marinelak
Kategoria:Itsas-armadako pertsonala